CELEX: 32010R1237
Language: hu
Date: 2010-12-15 00:00:00
Title: Az Európai Parlament és a Tanács 1237/2010/EU rendelete ( 2010. december 15. ) a 2187/2005/EK tanácsi rendeletnek az érték szerinti szelektálás tilalma, valamint a Balti-tenger, a Baeltek és az Øresund területén folytatott, érdes lepényhalra és nagy rombuszhalra irányuló halászat korlátozása tekintetében történő módosításáról

31.12.2010   
            
            
               HU
            
            
               Az Európai Unió Hivatalos Lapja
            
            
               L 348/34
            
         AZ EURÓPAI PARLAMENT ÉS A TANÁCS 1237/2010/EU RENDELETE
   (2010. december 15.)
   a 2187/2005/EK tanácsi rendeletnek az érték szerinti szelektálás tilalma, valamint a Balti-tenger, a Baeltek és az Øresund területén folytatott, érdes lepényhalra és nagy rombuszhalra irányuló halászat korlátozása tekintetében történő módosításáról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikke (2) bekezdésére,
   tekintettel az Európai Bizottság javaslatára,
   a jogalkotási aktus tervezetének a nemzeti parlamenteknek való továbbítását követően,
   tekintettel az Európai Gazdasági és Szociális Bizottság véleményére (1),
   rendes jogalkotási eljárás keretében (2),
   mivel:
   
               (1)
            
            
               A 2187/2005/EK tanácsi rendelet (3) különös technikai intézkedéseket állapít meg a Balti-tenger, a Bæltek és az Øresund halászati erőforrásainak védelmére, különös tekintettel egyes fajok halászatának, bizonyos szembőségű halászati hálók használatának, illetve az egyes területeken folytatott halászat korlátozásának vonatkozásában.
            
         
               (2)
            
            
               A bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek és a kapcsolódó feltételeknek a 2010. évre történő meghatározásáról szóló, 2009. november 20-i 1226/2009/EK tanácsi rendelet (4) az érték szerinti szelektálás tilalmáról rendelkezik, és az érdes lepényhal és a nagy rombuszhal halászatára vonatkozó korlátozásokat állapít meg.
            
         
               (3)
            
            
               Az említett tilalom és a korlátozások állandó jellegű technikai intézkedések, amelyeket már nem kell feltüntetni az éves halászati lehetőségek megállapítására vonatkozó szabályozási keretben. Ezeket az intézkedéseket 2011. januári hatállyal célszerű beépíteni a 2187/2005/EK rendeletbe.
            
         
               (4)
            
            
               A Lisszaboni Szerződés 2009. december 1-jével történt hatálybalépését követően a 2187/2005/EK rendelet rendelkező részében használt „Közösség” kifejezést meg kell változtatni.
            
         
               (5)
            
            
               Ezért a 2187/2005/EK rendeletet ennek megfelelően módosítani kell.
            
         
               (6)
            
            
               Az e rendeletben előírt intézkedések folyamatos alkalmazásának biztosítása érdekében a rendeletnek az Európai Unió Hivatalos Lapjában való kihirdetését követő napon hatályba kell lépnie,
            
         ELFOGADTA EZT A RENDELETET:
   1. cikk
   A 2187/2005/EK rendelet az alábbiak szerint módosul:
   
               1.
            
            
               A rendelet a következő cikkel egészül ki:
               „15a. cikk
               Az érték szerinti szelektálás tilalma
               Bármely, kvóta hatálya alá tartozó faj halászati műveletek során kifogott egyedeit a hajó fedélzetére kell vinni és ezt követően ki kell rakodni, kivéve, ha ez ellentétes a technikai, ellenőrzési és védelmi intézkedéseket megállapító uniós halászati rendeletekben és különösen az e rendeletben, valamint a 2371/2002/EK rendeletben vagy a közös halászati politika szabályainak betartását biztosító közösségi ellenőrző rendszer létrehozásáról szóló, 2009. november 20-i 1224/2009/EK tanácsi rendeletben (5) előírt kötelezettségekkel.
            
         
               2.
            
            
               A rendelet a következő cikkel egészül ki:
               „18a. cikk
               Az érdes lepényhal és a nagy rombuszhal halászatára vonatkozó korlátozások
               (1)   Tilos a fedélzeten tartani az alábbi földrajzi területeken az alábbi időszakokban kifogott következő halfajokat:
               
                           Fajok
                        
                        
                           Földrajzi terület
                        
                        
                           Időszak
                        
                     
                           Érdes lepényhal (Platichthys flesus)
                        
                        
                           26., 27., 28. és 29. alkörzet az é. sz. 59° 30′-től délre
                        
                        
                           február 15-től május 15-ig
                        
                     
                           32. alkörzet
                        
                        
                           február 15-től május 31-ig
                        
                     
                           Nagy rombuszhal (Psetta maxima)
                        
                        
                           25., 26. és 28. alkörzet az é. sz. 56° 50′-től délre
                        
                        
                           június 1-jétől július 31-ig
                        
                     (2)   Az (1) bekezdéstől eltérve, a 105 mm-es vagy annál nagyobb szembőségű vonóhálóval, kerítőhálóval vagy hasonló halászeszközzel, illetve a 100 mm-es vagy annál nagyobb szembőségű kopoltyúhálóval, állítóhálóval vagy tükörhálóval folytatott halászat során az érdes lepényhal és a nagy rombuszhal járulékos fogásai – az (1) bekezdésben említett tilalmi időszakokban a fedélzeten tartott és kirakodott teljes fogás élőtömegének 10 %-áig – a fedélzeten tarthatók és kirakodhatók.”
            
         
               3.
            
            
               A 26. cikk (1) és (2) bekezdésében a „Közösség” főnév, vagy a kapcsolódó melléknév helyébe az „Unió” főnév, illetve az ahhoz kapcsolódó melléknév lép, és az ennek következtében szükséges nyelvtani kiigazításokat meg kell tenni.
            
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2011. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Strasbourgban, 2010. december 15-én.
      
         
            az Európai Parlament részéről
         
         
            az elnök
         
         J. BUZEK
      
      
         
            a Tanács részéről
         
         
            az elnök
         
         O. CHASTEL
      
   
   
      (1)  2010. szeptember 15-i vélemény (a Hivatalos Lapban még nem tették közzé).
   
      (2)  Az Európai Parlament 2010. november 23-i álláspontja (a Hivatalos Lapban még nem tették közzé) és a Tanács 2010. december 6-i határozata.
   
      (3)  HL L 349., 2005.12.31., 1. o.
   
      (4)  HL L 330., 2009.12.16., 1. o.
   
      (5)  HL L 343., 2009.12.22., 1. o.”